Мезгилдүү функция
Мезгилдүү функция – функциянын мезгили деп аталган нөлгө барабар эмес белгилүү санды аргументине кошкондо мааниси өзгөрбөгөн функция. Мисалы, sinx жана cosx мезгили 2, tgx мезгили  болгон мезгилдүү функция болуп саналат. Эки мезгилдүү функциянын суммасы жана айырмасы кайрадан мезгилдүү функция болот. Демек, каалаган мезгилге эселүү сан кайрадан мезгил болгондуктан, ар бир мезгилдүү функция чексиз көп мезгилге ээ. Бир эле мезгилге ээ болгон мындай функциялардын суммасы, көбөйтүндүсү, тийиндиси, туундусу – ошол мезгилдеги мезгилдүү функция. Ал термелүү теориясында жана математикалык физикада колдонулат.
Алгебра

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7